Tālivaldis Pētersons
Tālivaldis Pētersons (1923. gada 22. janvāris — 2016. gada 12. marts) bija latviešu basketbolists, basketbola treneris un funkcionārs. Spēlējis basketbolu "Zolitude", RFK, "Auseklis", "Dinamo" komandās. 1945. gadā tika izsūtīts, laikā no 1953. līdz 1954. gadam strādājis par treneri Ņižņijtagilā. Pēc atgriešanās Latvijā turpināja trenera darbu. Vadījis "Lokomotīve" komandu, kas 1964. gadā izcīnīja Latvijas čempiontitulu starp vīriešiem. Tāpat viņa vadītā VEF dublieru komanda divas reizes izcīnīja bronzas medaļu PSRS virslīgas dublieru čempionātā. T. Pētersons ir daudzu jaunatnes basketbola tradīciju iedibinātājs un ilggadīgs rīkotājs. Viņa vārdā tikusi nosaukta balva, kas tiek pasniegta par gada lielāko ieguldījumu Latvijas basketbolā.